Document ID: /roh_data/filtered/fineweb-2-filterrobots_roh.jsonl.gz/55796

En il Tessin hai dà ils ultims 10 onns ils pli blers donns entras culps da chametg. Quai mussa la statistica da donns da l'assicuranza Axa. La raschun per ils blers donns da chametg en il Tessin saja l'aria chauda ed umida da la Mar Mediterrana che vegn dal sid. Cura che quest'aria smatga vi da las alps, sa furman nivels d'urizi.
Ils pli blers donns entras granella hai dentant dà en il chantun Neuchâtel, avant il Tessin ed il Giura.
Grischun ha gì paucs donns
Il Grischun ha gì paucs donns da malaura ils ultims onns. Tar las inundaziuns è il chantun Sviz il pli davant. Il chantun Grischun sco er l'Uri, il Vad e Basilea-Citad n'han betg gì grondas inundaziuns ils ultims 10 onns.